Stadio Friuli
<s>Stadio Friuli (danas Dacia Arena) je višenamjenski talijanski stadion koji se nalazi u Rizzi, 4 km od gradskog središta Udina.</s><s>Stadion je izgrađen 1976. godine te je imao kapacitet od 41.652 mjesta.</s><s>Renoviran je 2015. godine te sada prima 25.144 gledatelja.</s><s>Trenutno se najviše koristi za nogometne utakmice, a dom je nogometnog kluba Udinese Calcio.</s>

<s>Tokom Svjetskog nogometnog prvenstva 1990. kojem je Italija bila domaćin, Stadio Friuli je ugostio tri utakmice iz skupine E.</s>

<s>Povijest 
Stadion se počeo graditi 1971. a otvoren je 1976. godine kao zamjena za Stadio Moretti.</s><s>Dio stadiona je djelomično natkriven te je kao i većina talijanskih nogometnih stadiona u gradskom vlasništvu, odnosno njegov vlasnik je grad Udine.</s>

<s>Osim travnjaka na kojem se odigravaju nogometni i ragbi susreti, Stadio Friuli ima i objekte za mačevanje, gimnastiku, borilačke sportove i atletiku, uključujući i teretanu koja se nalazi u sklopu tribina.</s>

<s>Renoviranje</s>

<s>1990.</s><s>Glavna obnova Friulija je izvršena za potrebe Svjetskog nogometnog prvenstva 1990. budući da je stadion bio jedan od domaćina.</s><s>Ukupni troškovi su iznosili 5 milijardi lira.</s><s>Ta sredstva su uložena u izgradnju parkirališta od 5.000 parkirnih mjesta, nove komentatorske tribine, postavljena su nova sjedala, obnovljen je sustav rasvjete te je ispred stadiona postavljen vanjski šator pod nazivom "lopta".</s><s>Također, velik dio tih financijskih sredstava je utrošen i na obnovu tršćanskog stadiona Stadio Nereo Rocco.</s>

<s>2005.</s><s>Drugo renoviranje stadiona je izvršeno 2005. godine te je Stadio Friuli dobio odobrenja UEFA-e da se na njemu mogu održavati utakmice Lige prvaka budući da je Udinese u sezoni 2005./06. sudjelovao u tom natjecanju.</s>

<s>2010.</s><s>Pet godina nakon posljednjeg renoviranja, na Stadio Friuli je mijenjana tehnička struktura tako da su postavljeni novi veliki LCD ekran i zvučnici.</s><s>Obnova je uključivala i čišćenje zidova oko stadiona te postavljanje naovih sanitarnih čvorova.</s>

<s>Važniji događaji</s>

<s>Nogometne utakmice</s>

<s>Utakmice sa SP 1990. - skupina E 
Italija je 1990. bila domaćin Svjetskog nogometnog prvenstva te su se neke utakmice skupine E odigrala na Friuliju.</s>

<s>Utakmice talijanske reprezentacije 
Talijanska reprezentacija je do sada na Stadio Friuli odigrala šest utakmica, što prijeteljskih, što kvalifikacijskih za europska i svjetska prvenstva.</s>

<s>Koncerti 
Na Stadio Friuli su se održavali koncerti koje su izvodili Sting, Deep Purple, Pink Floyd, Eros Ramazzotti, Britney Spears, Madonna, Coldplay, Red Hot Chili Peppers, AC/DC, Bruce Springsteen, Bon Jovi i dr. Primjerice na koncertu Bon Jovija održanom 2011. u sklopu turneje Open Air Tour se okupilo 40.000 obožavatelja.</s>

<s>Misna slavlja 
Dana 3. svibnja 1992. papa Ivan Pavao II. je na Stadio Friuli održao misu zbog koje se na stadionu okupilo 30.000 vjernika.</s>

<s>Izvori</s>

<s>Friuli
Sportski objekti u Udinama</s>

